cyanic-selkie/wikianc huggingface dataset:
Шанхай Мастэрс 2012 (снукер)
Удзельнікі
11 снукерыстаў: Марк Сэлбі, Марк Уільямс , Шон Мёрфі , Ніл Робертсан , Мэцью Стывенс , Дзін Цзюньхуэй , Сцюарт Бінэм , Алістэр Картэр , Пітэр Эбдан , Джэймі Коўп і Раян Дэй прымалі ўдзел у шостым розыгрышы Шанхай Мастэрс запар, не прапусціўшы, такім чынам, ніводнага турніру з самога заснавання ў 2007 годзе.
8 кітайскіх аматараў атрымалі ўайлдкард ад арганізатараў турніру: Цзінь Лун, які ўжо тройчы атрымліваў гэты прывілей і дайходзіў да 1/16 фіналу ў 2010 годзе, а таксама навічкі турніру Чжаа Сіньтун, Лу Нін, Ван Юйчэнь, Чжоу Юэлун, Чжу Інхуэй, Чэнь Фэйлун і Лю Хаацянь.
У 2012 годзе на шанхайскую гранд-сцэну патрапіла 9 дэбютантаў: Джэймі Джонс (27), Джымі Робертсан (52) , Чжаа Сіньтун , Лу Нін , Ван Юйчэнь , Чжоу Юэлун , Чжу Інхуэй , Чэнь Фэйлун і Лю Хаацянь.
Да гэтага ніводны гулец не здолеў выйграць тытул Шанхай Мастэрс два разы. Чатыры ўдзельнікі розыгрышу 2012 года станавіліся пераможцамі спаборніцтва: Дамінік Дэйл (2007), Рыкі Уолдэн (2008), Алістэр Картэр (2010) і Марк Сэлбі (2011).
Самым узроставым удзельнікам асноўнай стадыі Шанхай Мастэрс 2012 года стаў 55-гадовы Стыў Дэвіс. Пітэру Эбдану падчас турніру было 42 гады, а Дамініку Дэйлу, Фергалу О'Браену і Марку Дэвісу — па 40.
Ніжэй прадстаўлена табліца, якая дэманструе статыстыку выступленняў удзельнікаў спаборніцтва на ўсіх папярэдніх турнірах Шанхай Мастэрс.
Рэферы
Матчы асноўнай стадыі Шанхай Мастэрс 2012 абслугоўвалі 8 рэферы, з якіх шасцёра былі кітайскімі.
Першы дзень (17 верасня)
Выбылі: Чжу Інхуэй,  Чжоу Юэлун,  Лу Нін,  Марка Фу (26),  Ван Юйчэнь,  Марк Дэвіс (18),  Чжаа Сіньтун,  Мэцью Стывенс (9)
Асноўная стадыя Шанхай Мастэрс 2012 пачалася 17 верасня на шанхайскай гранд-сцэне, а матчы гуляліся на працягу дзвюх сесій за чатырма сталамі адначасова. У першай сесіі былі згуляны чатыры матчы ўайлдкард раўнда. 55-гадовы Стыў Дэвіс перамог 16-гадовага кітайца Чжу Інхуэя з лікам 5:1, выканаўшы серыі ў 77 і 69 балаў і выйшаўшы ў 1/16 фіналу на Рыкі Уолдэна. 34-ы нумар пасеву Роберт Мілкінс сустракаўся з 14-гадовым кітайскім гульцом Чжоу Юэлунам. Англічанін выйшаў наперад з лікам 2:0 і брэйкам у 79 ачкоў, пасля чаго малады снукерыст аднавіў раўнавагу ў матчы, здзейсніўшы падыходы ў 58 і 48 балаў і зрабіўшы лік 2:2 да перапынку. Мілкінс дамінаваў у дзвюх наступных партыях, але Чжоу выцягнуў сёмы фрэйм і зрабіў пераможны падыход у 54 бала ў восьмай партыі, зноў зраўняўшы лік. Роберт выканаў брэйк у 61 бал у пачатку вырашальнай партыі і давёў паядынак да перамогі з лікам 5:4, выйшаўшы ў наступны раўнд на Алі Картэра. 24-гадовы валіец Джэймі Джонс гуляў супраць 18-гадовага ўладальніка ўайлдкард Лу Ніна. Брытанец выйграў першы фрэйм на апошнім чорным шары, пасля чаго ўзяў і другую партыю, а яго апанент здабыў перамогу ў трэцяй партыі з падыходамі ў 36 і 39 балаў. Джонс выйграў чацвёрты фрэйм на каляровых шарах, пасля чаго Лу зрабіў брэйк у 77 ачкоў і скараціў адставанне да ліку 2:3. Снукерыст з Уэльса пакінуў за сабой шостую партыю, дзякуючы некалькім падыходам, а таксама перамог у сёмым фрэйме на каляровых шарах і з лікам 5:2 выйшаў у 1/16 фіналу на Джона Хігінса. Чацвёртым матчам першай сесіі турніру была сустрэча 28-га нумара рэйтынгу Маркі Фу і 14-гадовага кітайца Лю Хаацяня. Снукерыст з Ганконга ўпэўнена пачаў матч і з серыямі ў 61, 99 і 45 балаў выйграў тры першыя партыі, не даўшы шанцаў праціўніку. Лю выканаў першы сэнчуры-брэйк на турніры, 112 балаў, і скараціў адставанне да двух фрэймаў. У напружанай пятай партыі кітаец сабраў усе каляровыя шары і выцягнуў фрэйм, а ў шостай зрабіў пераможны падыход у 34 ачкі пры ліку 42:50 і здолеў зраўняць лік — 3:3. Пасля гэтага Хаацянь цалкам дамінаваў у сёмым фрэйме, але Фу, прайграўшы чатыры партыі запар, здзейсніў соценную серыю ў 124 балы і перавёў паядынак у вырашальную партыю. У дзявятым фрэйме Лю Хаацянь атрымаў магчымасць для атакі і набраў 76 балаў, давёўшы матч да перамогі з лікам 5:4 і ўпершыню выйшаўшы ў 1/16 фіналу рэйтынгавага турніру на Марка Алена.
У другой сесіі першага гульнявога дня былі згуляны яшчэ два матчы папярэдняга ўайлдкард раўнда і два першыя матчы 1/16 фіналу. 28-ы сеяны Раян Дэй упэўнена перайграў кітайскага аматара Вана Юйчэня з лікам 5:0 і выйшаў у 1/16 фіналу на Мартына Гоўлда. У першым фрэйме валійцу быў неабходны снукер пры ліку 21:46 і чатырох каляровых шарах на стале, і ён атрымаў неабходныя чатыры штрафныя ачкі, пасля чаго здзейсніў клірэнс і пакінуў за сабой першую партыю. Пасля гэтага ён дамінаваў у наступных фрэймах, выйграўшы тры апошнія з серыямі ў 68, 102 і 71 бал. У матчы 1/16 фіналу 3-і нумар рэйтынгу Марк Уільямс гуляў супраць 40-гадовага Марка Дэвіса, які ў ліпені стаў двухразовым чэмпіёнам свету па снукеры з шасцю чырвонымі шарамі. Англічанін выйграў першы фрэйм і павёў атаку ў другім, але спыніўся на 44 ачках, пасля чаго Уільямс, які дайшоў да фіналу Шанхай Мастэрс у 2011 годзе, выйграў партыю з падыходам у 53 балы і выйшаў наперад з серыяй у 67 ачкоў у трэцім фрэйме. У чацвёртай партыі атаку павёў Дэвіс, аднак набраў толькі 43 балы, дазволіўшы апаненту выйграць фрэйм з брэйкам у 88 ачкоў, пасля чаго 37-гадовы валіец дамінаваў у пятай партыі і зрабіў лік 4:1 на сваю карысць. Пры ліку 0:33 Марк Дэвіс здзейсніў падыход у 54 ачкі ў шостым фрэйме, аднак Уільямс узяў партыю на каляровых шарах і з лікам 5:1 стаў першым удзельнікам 1/8 фіналу Шанхай Мастэрс 2012 года, у пяты раз запар прайшоўшы першы раўнд турніру. У яшчэ адным матчы ўайлдкард раўнда леташні паўфіналіст турніру Марк Кінг сустракаўся з Чжаа Сіньтунам 1997 года нараджэння. Брытанскі снукерыст пакінуў за сабой першы фрэйм, пасля чаго дамінаваў у другой партыі і з серыяй у 62 ачкі зрабіў лік 3:0 на сваю карысць. Чжаа выйграў тры наступныя фрэймы з серыямі ў 55, 80 і 47 балаў, дазволіўшы апаненту набраць толькі 4 ачкі і зраўняўшы лік у паядынку. 38-гадовы снукерыст з Англіі выйграў сёмы фрэйм з брэйкам у 68 ачкоў, а ў восьмай партыі здзейсніў падыход у 49 балаў, а пазней давёў фрэйм і матч да перамогі, выйшаўшы ў 1/16 фіналу на Дзіна Цзюньхуэя. У другім матчы 1/16 фіналу сышліся Мэцью Стывенс з Уэльса, які тройчы даходзіў да чвэрцьфіналаў Шанхай Мастэрс, і 38-гадовы Джо Пэры, які толькі ў 2008 годзе дайшоў да 1/8 фіналу турніру. Снукерыст з Англіі добра пачаў паядынак, выйграўшы першы фрэйм з падыходамі ў 48 і 75 ачкоў. 35-гадовы Стывенс выканаў соценны брэйк у 131 ачко ў другой партыі, а яго праціўнік адказаў брэйкам у 103 балы ў наступным фрэйме (відэа). Англічанін выдрапаў і чацвёрты фрэйм на апошнім ружовым шары, пасля чаго дамінаваў у пятай партыі і з серыяй у 57 ачкоў зрабіў лік 4:1 на сваю карысць. Двухразовы фіналіст чэмпіянатаў свету выйграў шосты фрэйм з серыяй у 89 ачкоў, пасля чаго атрымаў шанец на атаку ў сёмай партыі, аднак спыніўся на 36 пунктах, на што яго праціўнік адказаў падыходам у 57 ачкоў і давёў матч да перамогі з лікам 5:2, у другі раз выйшаўшы ў 1/8 фіналу Шанхай Мастэрс.
Другі дзень (18 верасня)
Выбылі: Марк Сэлбі (1),  Фергал О’Браен (32),  Пітэр Эбдан (19),  Джымі Робертсан (52),  Лю Хаацянь,  Дамінік Дэйл (21),  Роберт Мілкінс (34),  Дзін Цзюньхуэй (10)
Трэці дзень (19 верасня)
Выбылі: Чэнь Фэйлун,  Том Форд (25),  Маркус Кэмбэл (23),  Стыў Дэвіс (48),  Джэймі Джонс (27),  Цзінь Лун,  Мартын Гоўлд (13),  Бары Хокінс (20)
Чацвёрты дзень (20 верасня)
Выбылі: Стывен Магуайр (4),  Джэймі Коўп (24),  Ніл Робертсан (7),  Рыкі Уолдэн (14),  Раян Дэй (28),  Стывен Лі (8),  Марк Ален (11),  Марк Кінг (29)
20 верасня на Шанхай Мастэрс праходзілі гульні 1/8 фіналу турніру. Пераможца Шанхай Мастэрс 2010 года Алістэр Картэр гуляў супраць 4-га сеянага турніру Стывена Магуайра з Шатландыі. Англічанін пакінуў за сабой дзве першыя партыі з пераможнымі серыямі ў 50 і 42 ачкі, пасля чаго дамінаваў у трэцяй партыі і павялічыў адрыў да ліку 3:0. У чацвёртым фрэйме 16-ы нумар рэйтынгу Картэр выканаў сэнчуры ў 120 балаў, а выйграўшы пятую партыю з вышэйшым падыходам у 41 бал, усталяваў разгром апанента з лікам 5:0 і ў другі раз пасля пераможнага 2010 года выйшаў у чвэрцьфінал спаборніцтва. Пры гэтым Стывен Магуайр за ўвесь матч набраў толькі 33 ачкі, 27 з якіх у апошнім фрэйме. Паўфіналіст шанхайскага турніру 2010 года Джэймі Коўп, які перайграў дзеючага пераможцу Марка Сэлбі ў першым раўндзе, сустракаўся з сваім суайчыннікам Сцюартам Бінэмам. Сцюарт, які дайшоў да фіналу першага рэйтынгавага турніру ў сезоне, Усі Класік, выйграў першую партыю з падыходамі ў 36 і 26 ачкоў, пасля чаго зрабіў брэйк у 78 балаў і падвоіў лік у паядынку. Коўп дамінаваў у трэцяй партыі, скараціўшы адставанне да аднаго фрэйма, але Бінэм выйграў чацвёртую партыю з пераможным падыходам у 44 ачкі, пры ліку 51:55 у пятым фрэйме забіў апошнія ружовы і чорны, зрабіўшы лік 4:1 на сваю карысць, а брэйк у 89 ачкоў у шостай партыі прынёс Сцюарту Бінэму перамогу і другі чвэрцьфінал турніру пасля 2007 года. 38-гадовы Джо Пэры гуляў супраць леташняга паўфіналіста спаборніцтва Ніла Робертсана. Джо ўзяў верх у стартавай партыі з серыямі ў 43 і 37 ачкоў, пасля чаго павялічыў свой адрыў да ліку 3:0, дзякуючы брэйкам у 67 і 75 балаў. 24-ы нумар сусветнага рэйтынгу дамінаваў і ў чацвёртым фрэйме, узяўшы яго з падыходам у 47 ачкоў, а ў пятай партыі аформіў яшчэ адну паўсоценную серыю, 61 бал, а пазней давёў фрэйм і матч да перамогі з сухім лікам, 5:0, і ўпершыню выйшаў у 1/4 фіналу Шанхай Мастэрс. Фіналіст леташняга розыгрышу Шанхай Мастэрс Марк Уільямс гуляў супраць Рыкі Уолдэна, які перамог у Шанхаі ў 2008 годзе. 37-гадовы Уільямс пакінуў за сабой першы фрэйм з серыяй у 48 балаў, прайграваючы 0:40, а Уолдэн выканаў брэйк у 95 балаў у другой партыі і зраўняў лік. Двухразовы чэмпіён свету дамінаваў у трэцім фрэйме, пасля чаго Рыкі, які за тыдзень да гэтага дайшоў да фіналу запрашальнага турніру General Cup у Ганконгу, аформіў сэнчуры-брэйк у 112 балаў у чацвёртай партыі і зрабіў лік 2:2. Марк Уільямс, які займаў трэці радок у рэйтынгу, выйграў пяты фрэйм з серыяй у 67 ачкоў, пасля чаго дамінаваў у шостай партыі і з пераможным брэйкам у 47 балаў у сёмым фрэйме скончыў матч перамогай з лікам 5:2 і ў трэці раз выйшаў у чвэрцьфінал гэтага спаборніцтва на Джо Пэры, дазволіўшы апаненту набраць толькі 25 ачкоў у трох апошніх партыях.
Падчас другой сесіі чацвёртага гульнявога дня былі згуляны яшчэ чатыры матчы другога раўнда турніру. 4-ы нумар рэйтынгу Джон Хігінс гуляў супраць Раяна Дэя, які тройчы даходзіў да чвэрцьфіналаў у Шанхаі з 2007 па 2009 гады. Шатландскі снукерыст выйграў першы фрэйм з пераможнай серыяй у 57 балаў, пасля чаго адыграў другую партыю на каляровых шарах пасля ліка 0:40 і з падыходамі ў 44 і 24 ачкі пакінуў за сабой трэці фрэйм, зрабіўшы лік 3:0 на сваю карысць. Фіналіст Шанхай Мастэрс 2007 года, які выканаў тры соценныя серыі ў папярэдніх матчах спаборніцтва, не здолеў увайсці ў гульню ў той час як Хігінс узяў чацвёртую партыю з вышэйшым падыходам у 46 балаў і пяты фрэйм з серыяй у 53 ачкі, скончыўшы матч з лікам 5:0 і ў трэці раз выйшаўшы ў 1/4 фіналу Шанхай Мастэрс на Алістэра Картэра. 8-ы сеяны турніру Стывен Лі, які дайшоў да чвэрцьфіналу Шанхай Мастэрс у 2007 годзе, сустракаўся з шатландцам Грэмам Дотам. 14-ы нумар рэйтынгу перамог у трох першых нізкавыніковых фрэймах, пасля чаго выйграў чацвёртую партыю з серыямі ў 51 і 74 ачкі, зрабіўшы лік 4:0 на сваю карысць. Стывен, які дайшоў да фіналу азіяцкага этапу PTC у пачатку сезона, размачыў лік, пакінуўшы за сабой пяты фрэйм з брэйкам у 61 бал, але Грэм Дот дамінаваў у шостай партыі і з лікам 5:1 у трэці раз выйшаў у чвэрцьфінальную стадыю Шанхай Мастэрс. 10-ы нумар рэйтынгу Марк Ален з Паўночнай Ірландыі гуляў супраць 2-га сеянага Джада Трампа. 26-гадовы Ален выйграў першы фрэйм з пераможнай серыяй у 50 балаў, пасля чаго ўзяў верх у другой партыі з падыходамі ў 33 і 29 ачкоў, падвоіўшы лік. Трамп выйграў трэці фрэйм з сэнчуры-брэйкам у 112 балаў, пасля чаго ўзяў чацвёрты фрэйм з пераможным падыходам у 30 ачкоў і пятую партыю з серыяй у 57 балаў, выйшаўшы наперад у матчы. 23-гадовы прадстаўнік Англіі дамінаваў у шостым фрэйме і пры ліку 10:33 у сёмай партыі зрабіў два падыходы ў 26 і 24 ачкі і скончыў матч на сваю карысць з лікам 5:2, здзейсніўшы другі камбэк запар пасля матча першага раўнда супраць Бары Хокінса і ўпершыню выйшаўшы ў чвэрцьфінал Шанхай Мастэрс на Грэма Дота. Леташні паўфіналіст спаборніцтва Марк Кінг гуляў супраць 6-га сеянага Шона Мёрфі. 30-гадовы Мёрфі, які дайшоў да фіналу чэмпіянату свету па снукеры з шасцю чырвонымі шарамі ў ліпені, узяў першы фрэйм з серыяй у 72 ачкі, пасля чаго выйграў другую партыю, атрымаўшы ў ёй 39 штрафных балаў, а таксама выйграў трэці фрэйм з брэйкам у 86 ачкоў, зрабіўшы лік 3:0 на сваю карысць. Кінг пакінуў за сабой чацвёртую партыю з соценнай серыяй у 114 балаў, пасля чаго набраў 55 ачкоў у пачатку пятага фрэйма і пазней давёў яго да перамогі, скараціўшы адставанне да аднаго ачка, але Шон дамінаваў у шостай партыі і зрабіў лік 4:2 на сваю карысць. З падыходамі ў 30 і 39 ачкоў Марк Кінг узяў верх у сёмым фрэйме, але былы трэці нумар сусветнага рэйтынгу выйграў восьмы фрэйм з серыямі ў 37 і 41 ачко і з лікам 5:3 у трэці раз выйшаў у 1/4 фіналу турніру на Сцюарта Бінэма.
Пяты дзень (21 верасня)
Выбылі: Джо Пэры (22),  Алістэр Картэр (16),  Сцюарт Бінэм (15),  Грэм Дот (12)
21 верасня на Шанхай Мастэрс 2012 праходзілі чвэрцьфінальныя матчы спаборніцтва: два падчас дзённай сесіі і два падчас вячэрняй. Такім чынам, колькасць сталоў на арэне была скарочана з чатырох да двух. Марк Уільямс, які дайшоў да фіналу турніру 2011 года, дзе саступіў Марку Сэлбі з лікам 9:10, сустракаўся з 22-м сеяным Джо Пэры. Снукерысты 6 разоў гулялі на рэйтынгавых турнірах, і ў чатырох выпадках перамогу святкаваў валійскі гулец, уключаючы іх апошні матч на рэйтынгавым узроўні ў чвэрцьфінале German Masters 2011, дзе Уільямс перамог з лікам 5:1. За паўтара месяцы да Шанхай Мастэрс Марк і Джо гулялі паміж сабой у чвэрцьфінале міні-рэйтынгавага спаборніцтва ў Глостэры, дзе Пэры выйграў у праціўніка з лікам 4:1. 38-гадовы англічанін выйграў стартавы фрэйм з серыяй у 72 ачкі, пасля чаго пачаў атаку ў другой партыі, але спыніўся на 30 балах, дазволіўшы Уільямсу зраўняць лік у паядынку, дзякуючы двум выніковым падыходам. Валійскі снукерыст пакінуў за сабой і трэці фрэйм, выйшаўшы наперад з лікам 2:1, аднак яго апанент, які ўпершыню дайшоў да чвэрцьфінальнай стадыі на Шанхай Мастэрс, выйграў чацвёртую партыю з вышэйшым брэйкам у 46 ачкоў і пятую партыю з серыямі ў 45 і 42 балы, зрабіўшы лік 3:2 на сваю карысць. 37-гадовы Уільямс, які ў трэці раз дайшоў да 1/4 фіналу шанхайскага рэйтынгавага турніру, выйграў шосты фрэйм з серыяй у 49 балаў, а таксама дамінаваў у сёмай партыі, пасля чаго Пэры аформіў тотал-клірэнс у 131 бал у восьмай партыі (відэа) і, зраўняўшы лік у матчы, перавёў вырашэнне пераможцы ў дзявяты фрэйм. Двухразовы чэмпіён свету з Уэльса скарыстаўся сваёй магчымасцю мачаць атаку ў вырашальнай партыі і, набраўшы 75 ачкоў, перамог у матчы з лікам 5:4, у другі раз запар выйшаўшы ў паўфінальную стадыю Шанхай Мастэрс. У другім матчы першай сесіі 5-ы сеяны Джон Хігінс, гуляў з Алістэрам Картэрам, які ў фінале Шанхай Мастэрс 2010 года перамог Джэймі Бёрнэта з лікам 10:7, атрымаўшы другі рэйтынгавы тытул у сваёй кар'еры. З 16 папярэдніх матчаў паміж гульцамі Джон атрымаў 12 перамог, уключаючы выйгрышы ва ўсіх шасці рэйтынгавых паядынках. Шатландскі снукерыст, які дайшоў да паўфіналу Шанхай Мастэрс 2009 года, дзе саступіў Роні О’Салівану з лікам 1:6, адкрыў лік, выканаўшы соценную серыю ў 103 ачкі ў стартавым фрэйме, пасля чаго павялічыў свой адрыў, дзякуючы пераможныму брэйку ў 69 балаў у другой партыі. Картэр выйграў трэці фрэйм на каляровых шарах, аднак яго апанент выканаў пераможную серыю ў 57 балаў у чацвёртым фрэйме і выйграў пятую партыю з падыходамі ў 25 і 23 ачкі, зрабіўшы лік 4:1 на сваю карысць. Пасля атакі прадстаўніка Англіі ў шостым фрэйме, якая спынілася на 41 ачку, 37-гадовы Джон Хігінс зрабіў падыход у 60 балаў, але дазволіў праціўніку перамагчы ў партыі на каляровых шарах, а таксама выйграць сёмы фрэйм з падыходамі ў 43 і 35 ачкоў і скараціць адставанне да адной партыі, пасля чаго дамінаваў у восьмым фрэйме і скончыў паядынак перамогай з лікам 5:3, у другі раз выйшаўшы ў паўфінал Шанхай Мастэрс і ўпершыню пасля чэмпіянату свету 2011 года выйшаўшы ў паўфінальную стадыю рэйтынгавага спаборніцтва.
У другой сесіі пятага гульнявога дня да стала выйшлі 15-ы сеяны Сцюарт Бінэм і Шон Мёрфі, які дайшоў да паўфіналу Шанхай Мастэрс у 2009 годзе, дзе прайграў Ляну Вэньбо з Кітая з лікам 5:6. Да гэтага снукерысты правялі паміж сабой 10 сустрэч, 7 з якіх выйграў Мёрфі, аднак у чатырох рэйтынгавых матчах гульцы атрымалі па дзве перамогі, а Бінэм перамог у апошнім паядынку рэйтынгавага ўзроўню ў паўфінале адкрытага чэмпіянату Аўстраліі 2011 года з лікам 6:2. Аднак у гэтым матчы 6-ы сеяны турніру адразу пачаў усталёўваць сваю перавагу, выйграўшы два першыя фрэймы з серыямі ў 50 і 49 балаў і трэцюю партыю з падыходамі ў 27 і 46 ачкоў, пасля чаго давёў адрыў да ліку 4:0, выйграўшы чацвёрты фрэйм з серыяй у 72 ачкі. Сцюарт Бінэм, які быў у чвэрцьфінале Шанхай Мастэрс у 2007 годзе, дзе прайграў Марку Сэлбі з лікам 0:5, размачыў лік, узяўшы пятую партыю на каляровых шарах, а 30-гадовы Мёрфі выканаў брэйк у 84 балы ў шостым фрэйме і з лікам 5:1 у другі раз выйшаў у паўфінал шанхайскага турніру на Джона Хігінса. У гэты ж час 35-гадовы Грэм Дот з Шатландыі гуляў супраць другога нумара сусветнага рэйтынгу Джада Трампа. Снукерысты пяць разоў перасякаліся паміж сабой і ў трох выпадках мацней быў Трамп, уключаючы іх адзіны рэйтынгавы і апошні матч у чвэрцьфінале чэмпіянату свету 2011 года, да фіналу якога дайшоў малады англічанін. Да гэтага Дот два разы ўпэўнена перамагаў Джада на міні-рэйтынгавых спаборніцтвах. Трамп адкрыў лік, выйграўшы першую партыю з серыяй у 73 балы, пасля чаго пакінуў за сабой і другі фрэйм на каляровых шарах. Снукерыст з Шатландыі скараціў адставанне, узяўшы верх у трэцім фрэйме з серыямі ў 32 і 42 ачкі, а 23-гадовы Трамп, які ўпершыню прайшоў далей за 1/16 фіналу на Шанхай Мастэрс, узяў чацвёртую і пятую партыі з брэйкамі ў 63 і 52 ачкі і зрабіў лік 4:1 на сваю карысць. Грэм Дот, які дайшоў да 1/2 фіналу дэбютнага розыгрышу Шанхай Мастэрс у 2007 годзе, дзе з лікам 2:6 саступіў Раяну Дэю, дамінаваў у шостай партыі, пасля чаго выйграў сёмы фрэйм з пераможнай серыяй у 60 балаў і восьмую партыю з соценным брэйкам у 108 ачкоў (відэа), пакінуўшы за сабой тры фрэймы запар і зраўняўшы лік у матчы — 4:4. У вырашальным фрэйме Джад Трамп атрымаў магчымасць павесці пераможную атаку і, аформіўшы соценны брэйк у 101 бал, прадухіліў пераможны камбэк апанента і з лікам 5:4 выйшаў у 1/2 фіналу на Марка Уільямса, упершыню дайшоўшы да паўфіналу рэйтынгавага турніру пасля чэмпіянату Вялікабрытаніі 2011 года.
{| class="wikitable" style="font-size: 85%; margin: 1em auto 1em auto;"
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
Шосты дзень (22 верасня)
Выбылі: Марк Уільямс (3),  Шон Мёрфі (6)
22 верасня на Шанхайскай гранд-сцэне праходзілі два паўфінальныя матчы Шанхай Мастэрс 2012 на працягу дзвюх сесій за адным гульнявым сталом. У адрозненне ад папярэдніх раўндаў матчы 1/2 фіналу гуляліся да 6 перамог у фрэймах. Першымі на арэну выйшлі трэці нумар рэйтынгу Марк Уільямс з Уэльса і 23-гадовы Джад Трамп, які займаў другі радок у сусветным рэйтынгу. У дзвюх з трох папярэдніх сустрэч снукерыстаў Джад атрымаў перамогі, уключаючы адзіны рэйтынгавы матч у кваліфікацыі да чэмпіянату Бахрэйна 2008 года, які прадстаўнік Англіі выйграў з лікам 5:2. Пераможца чэмпіянату Вялікабрытаніі 2011 года пакінуў за сабой дзве першыя партыі з брэйкамі ў 62 і 82 ачкі, пасля чаго правёў атаку ў 53 балы ў трэцім фрэйме, але памыліўся, дазволіўшы свайму 37-гадоваму апаненту зачысціць стол да ружовага шара серыяй у 79 ачкоў і скараціць адставанне. Англічанін працягваў наступ і ўзяў верх у трох наступных партыях з брэйкамі ў 76, 62 і 82 ачкі, дазволіўшы валійцу набраць толькі 3 ачкі ў трох фрэймах і зрабіўшы лік 5:1 на сваю карысць. Трамп пачаў атаку ў сёмай партыі і наблізіўся да перамогі ў паядынку, але спыніўся на 53 балах, пасля чаго леташні фіналіст спаборніцтва Марк Уільямс правёў зваротны брэйк у 66 балаў, зноў зачысціўшы стол да ружовага шара. У восьмым фрэйме Уільямс зрабіў серыю ў 54 балы, а пасля зваротнага падыходу яго апанента ў 48 ачкоў давёў партыю да перамогі на каляровых шарах, а пазней пакінуў за сабой дзявяты фрэйм, скараціўшы сваё адставанне да ліку 4:5, аднак снукерыст з Брысталя выканаў два падыходы ў 25 і 58 балаў у дзясятай партыі і з лікам 6:4 стаў першым фіналістам турніру.
У другім паўфінальным матчы сустракаліся 6-ы нумар рэйтынгу Шон Мёрфі і Джон Хігінс з Шатландыі, які на момант турніру займаў 4-ы нумар у сусветным рэйтынгу. Да гэтага снукерысты 18 разоў перасякаліся паміж сабой і выйгралі па 9 матчаў. Хігінс перамагаў у трох з пяці рэйтынгавых паядынках, уключаючы фінал чэмпіянату свету 2009 года (18:9), а Шон Мёрфі быў мацней у апошніх буйных матчах паміж гульцамі — у чвэрцьфінале адкрытага чэміянату Кітая 2011 (5:2) і ў паўфінале Мастэрс 2012 (6:4). Снукерыст з Англіі адкрыў лік, выйграўшы першы фрэйм з серыямі ў 60 і 59 ачкоў, а яго праціўнік выйграў дзве наступныя партыі з брэйкамі ў 82 і 66 балаў і выйшаў наперад у матчы. Шон зрабіў серыю ў 53 балы ў чацвёртым фрэйме, а пазней давёў яго да перамогі, а таксама дамінаваў у пятай партыі і зрабіў лік 3:2 на сваю карысць. Пасля гэтага шатландскі снукерыст перахапіў ініцыятыву і выйграў шосты фрэйм з серыямі ў 70 і 41 ачко, сёмую партыю з падыходамі ў 35 і 94 балы, восьмую партыю з найвышэйшай серыяй на турніры ў 135 ачкоў (відэа) і дзявяты фрэйм з брэйкам у 54 і пераможным падыходам у 23 балы, дазволіўшы праціўніку набраць у іх толькі 29 пунктаў і давёўшы паядынак да перамогі з лікам 6:3. Такім чынам, Хігінс, як і яго будучы апанент Джад Трамп, упершыню выйшаў у фінал Шанхай Мастэрс.
{| class="wikitable" style="font-size: 85%; margin: 1em auto 1em auto;"
Сёмы дзень (23 верасня)
Выбыў: Джад Трамп (2)
23 верасня 2012 года на Шанхайскай гранд-сцэне адбыўся фінальны паядынак Шанхай Мастэрс 2012 года паміж фіналістамі чэмпіянату свету 2011 года Джонам Хігінсам з Шатландыі і 23-гадовым англічанінам Джадам Трампам. За сваю кар'еру, якая доўжыцца з 1992 года 37-гадовы шатландзец выйграў чатыры чэмпіянаты свету, тры чэмпіянаты Вялікабрытаніі і два турніры Мастэрс, а таксама яшчэ 18 іншых рэйтынгавых турніраў. З сезона 1996/1997 да сезона 2011/2012 ён не апускаўся ў рэйтынгу ніжэй за шостую пазіцыю і ў суме амаль чатыры гады знаходзіўся на першым радку сусветнага рэйтынгу снукерыстаў. У пачатку сезона 2010/2011 Хігінс быў дыскваліфікаваны на 6 месяцаў, а пасля вяртання да сталу быў дамінуючым гульцом у другой палове сезона, выйграўшы тры рэйтынгавыя турніры, сярод якіх чэмпіянат Вялікабрытаніі і чэмпіянат свету. Сезон 2011/2012 Джон правёў няўдала, толькі два разы дайшоўшы да 1/4 фіналу на рэйтынгавых спаборніцтвах, і фінал Шанхай Мастэрс стаў яго першым рэйтынгавым фіналам пасля чэмпіянату свету 2011 года і шанцам вярнуцца ў топ-3 рэйтынгу ў выпадку перамогі. Трамп, які ўвайшоў у лік прафесіяналаў у 2005 годзе, стаў адным з снукерных лідараў у канцы сезона 2010/2011, калі выйграў свой першы рэйтынгавы тытул на адкрытым чэмпіянаце Кітая і дайшоў да фіналу чэмпіянату свету. У наступным сезоне ён перамог на чэмпіянаце Вялікабрытаніі і дайшоў да паўфіналу Мастэрс, пасля чаго не праходзіў далей за стадыю 1/4 фіналу на рэйтынгавых спаборніцтвах, аднак падчас турніру займаў другі нумар у сусветным рэйтынгу. Снукерысты сустракаліся адзін з адным дзесяць разоў і ў шасці выпадках перамогу святкаваў Хігінс, уключаючы абедзве рэйтынгавыя сустрэчы ў паўфінале Гран-пры 2008 года (6:4) і ў фінале чэмпіянату свету 2011 года (18:15). У сваю чаргу Трамп перайграў свайго апанента ў чвэрцьфінале міні-рэйтынгавага адкрытага чэмпіянату Антверпена ў 2011 годзе.
Ужо ў першым фрэйме малады англічанін зрабіў спробу аформіць максімальны брэйк, аднак, забіўшы 14 чырвоных і 14 чорных шароў, памыліўся на апошнім чырвоным і з серыяй у 112 балаў выйграў стартавую партыю (відэа). З падыходамі ў 41 і 80 ачкоў Трамп падвоіў лік у паядынку, а з пераможным брэйкам у 74 балы зрабіў лік 3:0 на сваю карысць у той час, як яго апанент не забіў ніводнага шара ў трох фрэймах. У чацвёртай партыі пераможца чэмпіянату Вялікабрытаніі 2011 года аформіў яшчэ адзін сэнчуры-брэйк, 111 ачкоў (відэа), а ў пачатку пятай партыі набраў 59 балаў, пасля чаго Джон Хігінс спрабаваў адыграцца, але Джад давёў фрэйм да перамогі на каляровых шарах і павялічыў свой адрыў да ліку 5:0. Шатландскі снукерыст атрымаў магчымасць павесці атаку ў шостай партыі і, выкарыстаўшы свой шанец, аформіў максімальны брэйк у 147 ачкоў (відэа), які стаў шостым у кар'еры Хігінса і першым з 2004 года, а таксама трэцім у сезоне, шостым у 2012 годзе і 91-м у гісторыі снукера. У фінале першага рэйтынгавага турніру сезона, Усі Класік, Сцюарт Бінэм таксама выканаў максімум, а сам Джон рабіў максімальны брэйк на кубку LG у 2003 годзе. Апроч гэтых гульцоў, максімальны брэйк у рэйтынгавым фінале ўдавалася здзяйсніць толькі Стывену Хендры. Паводле правілаў пераходу прыза за максімальную серыю, Хігінс атрымаў за гэтае дасягненне £10,000. Аднак серыя ў 147 балаў не пераламіла ходу сустрэчы: Трамп зрабіў падыход у 51 ачко ў сёмым фрэйме, пасля чаго давёў яго да перамогі і вярнуў сабе перавагу ў пяць ачкоў. У пачатку восьмай партыі прадстаўнік Англіі зноў аформіў падыход у 51 бал, а яго праціўнік сумеў выйграць партыю на каляровых шарах, аднак Джад Трамп дамінаваў у дзявятым фрэйме і з серыяй у 53 ачкі скончыў першую гульнявую сесію з лікам 7:2 на сваю карысць.
У пачатку другой сесіі чатырохразовы чэмпіён свету аформіў брэйкі ў 89 і 74 пункты, што дазволіла яму скараціць адставанне да ліку 4:7. Пры ліку 48:12 у дванаццатай партыі Джон забіў дальні чырвоны шар і выканаў пераможны падыход у 30 балаў, і пасля памылкі Трампа пры спробе забіць плант у трынаццатым фрэйме Хігінс аформіў серыю ў 76 ачкоў, а таксама пакінуў за сабой наступную партыю з серыяй у 71 бал, выйграўшы пяты фрэйм запар і зраўняўшы лік у паядынку. У драматычным пятнаццатым фрэйме Хігінс вёў серыю, але пры ліку 52:15 не забіў чырвоны ў верхні кут. Трамп забіў усе шары да сіняга і скараціў адставанне да ліку 47:52, пасля чаго адыграўся на сінім, а яго апанент здолеў забіць яго, аднак пасля ўдара ў лузу ўпаў біток. Джад атрымаў просты сіні шар на кропцы, аднак памыліўся, дазволіўшы забіць яго шатландцу, які пазней памыліўся на ружовым, і пасля таго, як англічанін забіў ружовы шар, пачалася гульня на апошнім чорным шары пры ліку 58:57 на яго карысць. Трамп першым атрымаў магчымасць забіць чорны шар, аднак памыліўся, а яго праціўнік пайшоў на дабл ад доўгага борта і, забіўшы чорны ў лузу, выйграў шосты фрэйм запар і ўпершыню ў матчы выйшаў наперад з лікам 8:7. З трэцім соценным брэйкам у 105 ачкоў Джад Трамп зраўняў лік у матчы (відэа), выйграўшы першую партыю ў другой сесіі, а ў пачатку семнаццатага фрэйма Хігінс аформіў серыю ў 64 ачкі, пасля чаго праціўнік меў магчымасць адыграцца, але памыліўся і дазволіў шатландскаму снукерысту зноў выйсці наперад з лікам 9:8. Пры ліку 38:46 і каляровых шарах на стале Джон забіў жоўты шар ад трох бартоў, пасля чаго адправіў у лузу зялёны і руды, але памыліўся на сінім. Яго апанент забіў сіні шар і адыграўся на ружовым, пасля чаго прадстаўнік Шатландыі пайшоў на складаны дальні ўдар і выпадкова забіў белы шар, дазволіўшы Джаду забіць просты ружовы і зраўняць лік у фінальным паядынку — 9:9. 23-гадовы гулец з Англіі першым павёў атаку ў вырашальнай партыі, аднак, набраўшы 36 балаў, не выйшаў на чорны шар і быў вымушаны адыгрывацца. Пасля гэтага Джон Хігінс пайшоў на вельмі складаны дальні ўдар і, бліскуча выканаўшы яго, аформіў пераможную серыю ў 61 ачко і стаў пераможцам турніру. Такім чынам, 37-гадовы шатландзец выйграў свой 25-ы рэйтынгавы тытул і першы на тэрыторыі Кітая з 1999 года. За перамогу на Шанхай Мастэрс 2012 Хігінс атрымаў першы прыз у £75,000 і падняўся ў рэйтынгу на трэці радок.
Уайлдкард раўнд
Восем кітайскіх аматараў атрымалі ўалдкард ад арганізатараў турніру: Чжаа Сіньтун, Лу Нін, Ван Юйчэнь, Чжоу Юэлун, Чжу Інхуэй, Чэнь Фэйлун, Цзінь Лун і Лю Хаацянь. Яны гулялі ў папярэднім раўндзе за права выступаць у першым крузе асноўнага турніру супраць васьмярых гульцоў з самымі нізкімі нумарамі пасеву, якія прайшлі кваліфікацыйны раўнд: Марка Кінга, Джэймі Джонса, Раяна Дэя, Роберта Мілкінса, Стыва Дэвіса, Фергала О'Браена, Джымі Робертсана і Марка Фу.
Фінал
Для абодвух фіналістаў, Джона Хігінса і Джада Трампа, фінал Шанхай Мастэрс стаў першым рэйтынгавым фіналам у сезоне 2012/2013. Хігінс не прымаў удзел на першых рэйтынгавых турнірах сезона ў Усі і ў Аўстраліі, а Трамп прайграў Роберту Мілкінсу ў 1/8 фіналу Усі Класік і таксама не паехаў на адкрыты чэмпіянат Аўстраліі. Лепшым вынікам англічаніна ў пачатку сезона быў чвэрцьфінал першага этапу PTC у Глостэры, дзе ён саступіў Джэку Лісоўскі з лікам 3:4. Джон Хігінс дайшоў толькі да 1/16 фіналу міні-рэйтынгавага Пол Хантэр Класік, дзе саступіў Панкаю Адвані з Індыі з лікам 1:4.
Снукерысты гулялі паміж сабой у фінале чэмпіянату свету 2011 года. Тады шатландзец у напружаным паядынку перайграў свайго 20-гадовага апанента з лікам 18:15 і стаў чатырохразовым чэмпіёнам свету па снукеры. Пасля гэтага і да Шанхай Мастэрс 2012 Джону не ўдавалася дайсці нават да паўфінальнай стадыі рэйтынгавых турніраў.
Для Джона Хігінса фінал Шанхай Мастэрс стаў 39-м рэйтынгавым фіналам у кар'еры. Да гэтага ён выйграў 24 тытулы рэйтынгавага ўзроўню і прайграў у 14 фіналах. У прафесійнай кар'еры Джада Трампа гэты фінал стаў 4-м на рэйтынгавых турнірах, з якіх да гэтага ён выйграў толькі 2 тытулы, 1 раз саступіўшы ў вырашальным паядынку.
Серыі, вышэйшыя за 50 ачкоў
Лідарам па колькасці соценных серый стаў фіналіст турніру Джад Трамп, які зрабіў 5 сэнчуры-брэйкаў. Пераможца Джон Хігінс і Раян Дэй аформілі па 3 сотні. Па колькасці серый «50+» лідарамі з вялікім адрывам сталі фіналісты турніру Джад Трамп (27 брэйкаў) і Джон Хігінс (22 брэйкі). Прыз за найвышэйшы брэйк, зроблены ў асноўнай стадыі турніру, роўны £2000, атрымаў Джон Хігінс, які аформіў максімальную серыю ў 147 балаў у фінальным матчы супраць Джада Трампа.
Ніжэй прадстаўлены ўдзельнікі, упарадкаваныя па іх найвышэйшай серыі на турніры. Насупраць пералічаны ўсе соценныя і паўсоценныя брэйкі кожнага гульца.
Статыстыка турніру
Джон Хігінс стаў першым пераможцам Шанхай Мастэрс з Шатландыі. Да гэтага на турніры перамагалі валіец (Дамінік Дэйл) і чатыры англічаніны (Рыкі Уолдэн, Роні О’Саліван, Алістэр Картэр і Марк Сэлбі). Джэймі Бёрнэт з Шатландыі быў у фінале Шанхай Мастэрс 2010 года, але саступіў Картэру (7:10). Такім чынам, Хігінс стаў шостым пераможцам гэтага турніру.
Хігінс выйграў свой 38-ы прафесійны і 25-ы рэйтынгавы тытул у кар'еры. Гэтая перамога стала першым поспехам рэйтынгавага ўзроўню для шатландца амаль за паўтара года (у маі 2011 года ён атрымаў перамогу на чэмпіянаце свету).
Выйграўшы 25-ы рэйтынгавы тытул, Джон Хігінс наблізіўся да Стыва Дэвіса, які перамог на 28 турнірах рэйтынгавага ўзроўню ў сваёй кар'еры. Больш за Дэвіса на рэйтынгавых турнірах перамагаў толькі рэкардсмен па гэтым паказчыку Стывен Хендры — 36 разоў.
Заполле (Шклоўскі раён)
Запо́лле (, Заполье) — вёска ў Шклоўскім раёне Магілёўскай вобласці. Уваходзіць у склад Славенскага сельсавета.
Вольга Ільінічна Дуброўшчык
Вольга Ільінічна Дуброўшчык (нар., в. Вялікая Сліва, Слуцкі раён, Мінская вобласць) — беларускі ўрач-хірург. Доктар медыцынскіх навук (1993), прафесар (1995).
Біяграфія
Скончыла Гродзенскі дзяржаўны медыцынскі інстытут (спецыяльнасць «Лячэбная справа», 1972). Працавала ў Гродзенскім дзяржаўным медыцынскім універсітэце (з 1972, лячэбны факультэт, кафедра агульнай хірургіі, прафесар, у 2004—2010 — загадчык кафедры).
Навуковая дзейнасць
Навуковыя інтарэсы: абдамінальная хірургія; паталогія артэрыяльных і вянозных сасудаў; гепаталогія; колапракталогія; жоўцекамянёвая хвароба.
Узнагароды
Ганаровая грамата Прэзідыума Вярхоўнага Савета Рэспублікі Беларусь (1993), знак «Выдатнік аховы здароўя Рэспублікі Беларусь» (2005) і інш.
Барысаўка (Шчучынскі раён)
Бары́саўка (, Борисовка) — вёска ў Шчучынскім раёне Гродзенскай вобласці. Уваходзіць у склад Дэмбраўскага сельсавета.
У 1976 годзе вёска перададзена з Лядскага сельсавета ў Дэмбраўскі сельсавет.
Апосталавэ
Апосталава ці Апосталавэ (Апостолове) — горад у Днепрапятроўскай вобласці Украіны. Плошча 15,83 км². Насельніцтва 14 480 чал. (1 студзеня 2012).
Абарончы храм
Абарончы храм, храм-крэпасць ці інкастэлаваны храм — царква або касцёл прыстасаваныя да коратка ці доўгачасовай абароны, пры дапамозе ўвядзення ў архітэктуру сакральнага будынку шэрагу фартыфікацыйных элементаў: фланкіруючых вежаў, байніц, машыкуляў па перыметры збудавання, брамы з герсай.
Беларусь
У ВКЛ абарончыя храмы былі распаўсюджаны найбольш у познегатычны перыяд, калі быў выпрацаваны своеасаблівы тып гатычнага абарончага праваслаўнага храма (Царква Св. Міхаіла, Сынкавічы, Дабравешчанская царква, Супрасль). У час барока храмам надавалі абарончыя рысы ў кантэксце арганізацыі абароны места (Дамініканскі касцёл у Мінску).
Зубнік валасападобны
Зубнік валасападобны (Crepis capillaris (L.) Wallr.) — від кветкавых раслін сямейства.
Апісанне
Апушаная аднагадовая травяністая расліна. Сцеблы 15-60 (-100) см, простыя ці разгалінаваныя. Расліна ўтрымлівае млечны сок. Зубчастае лісце, лопасцевае або пёрыстае, мае свежы зялёны колер. Галоўкі кветак маюць дыяметр ад 10 да 15 міліметраў. Залацістыя кветкі. Сямянкі карычневыя, 1-2 мм, з 10 падоўжнымі рэбрамі. Кветкі і плады з сакавіка па чэрвень (ліпень-верасень). Апыляльнікі: караткавусыя двухкрылыя, пчолы.
Распаўсюджанне
Каўказ: Грузія. Еўропа: Расія — еўрапейская частка; Літва; Украіна; Аўстрыя; Бельгія; Чэшская Рэспубліка; Германія; Венгрыя; Нідэрланды; Польшча; Славакія; Швейцарыя; Ірландыя; Швецыя; Вялікабрытанія; Індыя; Боснія і Герцагавіна; Балгарыя; Харватыя; Грэцыя; Італія; Паўночная Македонія; Чарнагорыя, Румынія, Сербія; Славенія; Францыя; Партугалія; Іспанія. Натуралізаваны ў некаторых іншых краінах. Расце ў стэпавых асяроддзях, на пустках. У Альпах падымаецца да вышыні 1300 метраў.
Пустынкі
Назву Пусты́нкі маюць:
Scythris podoliensis
Scythris podoliensis — від матылькоў сямейства. Навуковая назва была ўпершыню апублікавана ў 1938 годзе.
Люлынці (Калыніўскі раён)
Люлынці (Люлинці) — вёска ў Калыніўскім раёне Вінніцкай вобласці Украіны.
Стадолішча (Пачынкаўскі раён)
Стадолішча (Стодо́лище) — пасёлак у Пачынкаўскім раёне Смаленскай вобласці Расіі. Адміністрацыйны цэнтр Стадолішчанскага сельскага паселішча.
У 1929-1961 гадах быў цэнтрам Стадолішчанскага раёна Смаленскай вобласці. Абласная доследная сельскагаспадарчая станцыя.
Гісторыя
Вядома з ХІХ ст. Да 1929 года ў складзе Рослаўскага павета Смаленскай губерні. З 1930 года ў складзе Стадолішчанскага раёна Заходняй вобласці. З 1937 года Стадолішчанскі раён у склад Смаленскай вобласці.
У гады Вялікай Айчыннай вайны пасёлак быў пад нямецкай акупацыяй з ліпеня 1941 года, вызвалены ў верасні 1943 года.
У 1961 годзе Стадолішчанскі раён скасаваны, пасёлак перайшоў у падпарадкаванне Пачынкаўскага раёна.
Геаграфія
Пасёлак падзеляны чыгуначнай лініяй Смаленск — Бранск са станцыяй Стадолішча ў цэнтры пасёлку. Праз пасёлак праходзіць аўтадарога і пачынаюцца дарогі  і
Беларускі саюз жанчын
ГА «Беларускі саюз жанчын» — беларуская некамерцыйная арганізацыя.
Гісторыя і склад
Створана 14 снежня 1991 года. На добраахвотнай аснове аб’ядноўвае жаночыя саветы, створаныя ва ўсіх абласцях, раёнах, гарадах, у многіх працоўных калектывах і навучальных установах і па месцы жыхарства. У саюзе больш за 183 тысячы жанчын, дзейнічае звыш чатырох тысяч пярвічных арганізацый. Вышэйшым органам «Беларускага саюза жанчын» з’яўляецца канферэнцыя, якая збіраецца не радзей 1 разу ў 5 гадоў. У перыяд паміж канферэнцыямі пастаянна дзеючым кіруючым органам з’яўляецца Праўленне БСЖ, выканаўчым — Прэзідыум БСЖ.
Мак Сенет
Мак Сенет (Mack Sennett, 17 студзеня 1880 — 5 лістапада 1960) — амерыканскі кінарэжысёр, прадзюсар.
Сярод амерыканскіх рэжысёраў, імёны якіх трывала ўвайшлі ў гісторыю кіно, Мак Сеннет займае некалькі адасобленае месца. Гэта тлумачыцца галоўным чынам тым, што ён заўсёды працаваў толькі ў адным жанры — эксцэнтрычнай камедыі.
Малі Кутышча
Малі Кутышча (Малі́ Кутища) — вёска ў Калыніўскім раёне Вінніцкай вобласці Украіны.
Дрэтунь
Дрэ́тунь (, Дретунь) — вёска ў Полацкім раёне Віцебскай вобласці Беларусі. Уваходзіць у склад Маласітнянскага сельсавета. Чыгуначная станцыя Дрэтунь.
Знаходзіцца каля возера Дрэтунь. Прыкладна за 4 км на поўдзень ад вёскі Дрэтунь знаходзіцца возера Ізмочка.
Гісторыя
Падчас вераснёўскага наступлення польскай арміі ў 1919 годзе і заняцця паўднёвай часткі Полацка, у Дрэтунь было эвакуіравана Упраўленне павятовай міліцыі.
У 1924—1927 гадах цэнтр Дрэтунскага сельсавета.
Дарданэлы
Дарданэ́лы (Δαρδανέλλια, ), або Гелеспонт (Ἑλλήσποντος, Hellespontus) — праліў паміж еўрапейскім паўвостравам Галіпалі (Турцыя) і паўночным захадам Малой Азіі. Каардынаты Дарданэл — 40° 15' паўночнай шыраты і 26° 31' усходняй даўгаты.
Праліў злучае Эгейскае мора з Мармуровым морам, а ў пары з Басфорам — з Чорным морам. У старажытнасці Дарданэлы зваліся Гелеспонт. Сваю сучасную назву праліў атрымаў ад горада Дарданія, які размяшчаўся на гары Іда. Даўжыня праліва складае 65 кіламетраў, шырыня — ад 1,3 да 6 кіламетраў. Сярэдняя глыбіня складае 50 метраў.
У 2022 годзе цераз праліў перакінуты мост Дарданэлы, які стаў самым доўгім вісячым мостам у свеце.
Скептыцызм
Скептыцызм (ад σκεπτικός — які разглядае, даследуе) — філасофскі кірунак, які вылучае сумнеў у якасці прынцыпу мыслення, асабліва сумнеў у надзейнасці ісціны. Ўмераны скептыцызм абмяжоўваецца пазнаннем фактаў, выяўляючы стрыманасць па дачыненні да ўсіх гіпотэз і тэорый.
Секст Эмпірык у працы "Тры кнігі піронавых палажэнняў" адзначаў, што скептыцызм не разглядае сумнеў як прынцып, а выкарыстоўвае сумнеў як палемічную зброю супраць дагматыкаў, прынцып скептыцызму — з'ява. Варта адрозніваць звычайны скептыцызм, навуковы і філасофскі скептыцызм. У штодзённым сэнсе скептыцызм — ўстрыманне ад меркаванняў, абумоўленае сумненнямі. Навуковы скептыцызм — паслядоўная апазіцыя вучэнняў, якія не маюць эмпірычных доказаў. Філасофскі скептыцызм — кірунак у філасофіі, які выказвае сумнеў у магчымасці дакладнай веды. Філасофскі скептыцызм разглядае філасофію, у тым ліку і скептычную, як род навукападобнай паэзіі, але не навукі. Адметная прыкмета філасофскага скептыцызму — зацвярджэнне «Філасофія — не навука!».
Антычны скептыцызм
Антычны скептыцызм як рэакцыя на метафізічны дагматызм прадстаўлены перш за ўсё Піронам, затым сярэдняй акадэміяй (Аркесілай) і т. зв. познім скептыцызмам (Энесідэм, Агрыпа, Секст Эмпірык). Энесідэм паказвае дзесяць прынцыпаў (тропаў) скептыцызму: першыя шэсць — гэта адрозненне жывых істот; людзей; органаў пачуццяў; станаў індывіда; палажэнняў, адлегласцяў, месцаў; з'яў па іх сувязях; апошнія чатыры прынцыпы — гэта змяшанае быццё ўспрыманага аб'екта з іншымі аб'ектамі; адноснасць наогул; залежнасць ад колькасці успрыманняў; залежнасць ад узроўню адукацыі, нораваў, законаў, філасофскіх і рэлігійных поглядаў.
Крытыка скептыцызму
Скептык кажа, што веданне патрабуе упэўненасці. Але як ён можа пра гэта ведаць? Пра гэта пішуць Тэадор Шык і Люіс Вунь: «Калі скептыкі не ўпэўненыя, што веданне патрабуе ўпэўненасці, яны не могуць ведаць, што гэта так». Гэта дае сур'ёзную падставу сумнявацца ў зацвярджэнні, што веданне патрабуе упэўненасці. Паводле законаў логікі, абапіраючыся на гэта выказванне, можна сумнявацца ў скептыцызме і аспрэчыць скептыцызм у цэлым. Аднак рэальнасць не складаецца выключна з законаў логікі (у якой існуюць невырашальныя парадоксы, якія зводзяць усё вышэйсказанае на не), таму да падобнай крытыцы неабходна ставіцца асцярожна. (Прыклад: абсалютных скептыкаў не бывае, таму зусім неабавязкова, што скептык будзе сумнявацца ў відавочных рэчах). Акрамя таго, нават у межах фармальнай логікі, прымяненне скептыцызму (як сумневу) да самога скептыцызму не абвяргае яго, а толькі пакідае яго праўдзівасць або памылковасць адкрытым пытаннем. Самі крытыкі скептыцызму і рэлятывізму прызнаюць "радыкальны скептыцызм" Юма лагічна неабвержным.
Жыланды (Атыраўская вобласць)
Жыланды — сяло ў Курмангазінскім раёне Атыраўскай вобласці Казахстана. Адміністрацыйны цэнтр Дынгызылскай сельскай акругі. Знаходзіцца прыкладна за 47 км на заход ад сяла Ганюшкіна. Код КАТА — 234645100.
Насельніцтва
У 1999 годзе насельніцтва сяла складала 1736 чалавек (868 мужчын і 868 жанчын). Паводле дадзеных перепісу 2009 года, у сяле пражывалі 1876 чалавек (969 мужчын і 907 жанчын).
Рэкі Швецыі
У спісе змешчаны сістэматычны пералік рэк Швецыі з поўначы на поўдзень.
У шведскай мове існуе адразу некалькі словаў, што азначаюць «рака»: у паўночнай і цэнтральнай частцы Швецыі звычайна сустракаюцца «älv», у паўднёвай — «å» і «ström». Буйныя рэкі, што ўпадаюць у мора і знаходзяцца за межамі Скандынавіі маюць назву «flod».
Назва ракі (Nissan), што цячэ на паўднёвым захадзе Швецыі, супадае з назвай японскага аўтамабілебудаўнічага канцэрну «Nissan».
IC 912
IC 912 — галактыка тыпу S M (спіральна змяшаная галактыка) у сузор'і Валапас.
Гэты аб'ект уваходзіць у лік пералічаных у арыгінальнай рэдакцыі індэкснага каталога.
Акратэрый
Акратэрый (ад гр. akroterium — вяршыня, франтон) — скульптурны элемент архітэктурнага дэкору ў выглядзе стылізаваных лістоў аканта, пальмет, трыножнікаў, чалавечых фігур, валют, ваз, абеліскаў і інш., які завяршаў вуглы франтонаў, атыкі, карнізаў, дахаў, налічнікаў і інш.
Trichaptum abietinum
Trichaptum abietinum — від грыбоў парадку. Гэты від сапрафітны, расце на мёртвай драўніне хвойных.
Барыс Міхайлавіч Волін
Барыс Міхайлавіч Волін (сапраўднае імя і прозвішча — Іосіф Яфімавіч Фрадкін;, Глыбокае, Дзісенскі павет — ) — савецкі партыйны і дзяржаўны дзеяч РСФСР і УССР, публіцыст, гісторык, прафесар (1939). Член КПСС з 1904 года.
Біяграфія
Скончыў горнае вучылішча ў Екацярынаславе (1901), Маскоўскі ўніверсітэт (1917). З 1905 года член Екацярынаслаўскага камітэта РСДРП. У 1906—1907 гадах вёў рэвалюцыйную работу ва Украіне, Урале, Бранску, Маскве. Тройчы арыштоўвалі, у 1911—1913 гадах быў у эміграцыі. Пасля лютаўскай рэвалюцыі член Маскоўскага камітэта РСДРП (б), супрацоўнік бальшавіцкай газеты «Социал-демократ». Быў рэдактарам падпольнай бальшавіцкай газеты «Уфимский рабочий».
У перыяд Кастрычніцкага ўзброенага паўстання 1917 года старшыня, потым член Замаскварэцкага ВРК. У 1918—1921 гадах на партыйнай і савецкай рабоце. У 1918 годзе адзін з рэдактараў газеты «Правда», потым да 1921 года старшыня губвыканкамаў у Арле, Кастраме, Харкаве, сакратар Бранскага губкама РКП(б), намеснік наркама ўнутраных спраў УССР. Член УЦВК у 1919—1920 гадах. У 1922—1924 гадах рэдактар газеты «Рабочая Масква». З 1925 года намеснік рэдактара газеты «Известия» ЦВК, у 1927—1929 гадах загадчык аддзела друку Наркамата замежных спраў. У гэты перыяд актыўна ўдзельнічаў у літаратурным жыцці, заснаваў з аднадумцамі літаратурна-крытычны часопіс «На посту», затым быў адным з рэдактараў рэарганізаванага часопіса «На литературном посту».
З 1931 года член калегіі Наркамасветы і начальнік Галоўліта, адначасова дырэктар Інстытута чырвонай прафесуры (з 1933 года) і рэдактар часопіса «Борьба классов». У 1935 годзе загадчык аддзела школ ЦК ВКП(б). У 1936—1938 гадах першы намеснік наркама асветы РСФСР, рэдактар «Исторического журнала» (1936—1945).
Удзельнік Вялікай Айчыннай вайны.
Навуковая дзейнасць
З 1945 года працаваў старшым навуковым супрацоўнікам у Інстытуце марксізму-ленінізму пры ЦК КПСС. Аўтар прац па гісторыі партыі. Аўтар навуковых прац і мемуараў «Усенародная партызанская вайна» (1942), «Статыстыка і палітыка» (1947), «Ленін у Паволжы. 1870—1893» і інш.
Узнагароды
Узнагароджаны ордэнам Леніна, 3 іншымі ордэнамі, медалямі.
Штурм Ургі
Штурм Ургі — сталіцы Аўтаномнай Манголіі — меў месца 1—4 лютага 1921 года. У выніку штурму Азіяцкая конная дывізія пад камандаваннем генерал-лейтэнанта Р. Ф. фон Унгерн Штэрнберга змагла пабіць шматкроць перасягаючага іх па колькасці і ўзбраенні акупацыйны кітайскі гарнізон горада.
Scythris productella
Scythris productella — від матылькоў сямейства. Навуковая назва была ўпершыню апублікавана ў 1839 годзе.
Штурм Ургі
Перадгісторыя
У ліпені 1919 года кітайскія войскі пад камандаваннем генерала Сюй Шучжэна акупавалі сталіцу Манголіі Ургу (Нийслэл хүрээ), якая абвясціла незалежнасць ад Кітая. Аўтаномія ханства была ліквідавана, мангольскі нацыянальны ўрад распушчаны, а сам Богда-хан ўзяты пад хатні арышт.
Калінкавічы-Заходнія
Калі́нкавічы-Заходнія (, Калинковичи-Западные)  — прыпыначны пункт Гомельскага аддзялення Беларускай чыгункі ў Калінкавіцкім раёне Гомельскай вобласці. Размешчаны за 3,0 км на захад ад горада Калінкавічы.
Джузэпэ Брыцыа
Джузэпэ Брыцыа (Giuseppe Brizio;, Таскана — , Рым) — італьянскі архітэктар, рэстаўратар і мастак, працаваў пры двары польскіх каралей і Радзівілаў у Нясвіжы.
Штурм Ургі
Перадгісторыя
Увосень 1920 года Азіяцкая Конная дывізія генерала Унгерн-Штэрнберга, на якую ціснуда РСЧА, увайшла ў Манголію з Даурыі. Унгерн, не атрымаўшы пропуску ад кітайцаў для паходу на Троіцкасаўск, прыняў рашэнне пра неадкладны штурм. . Першы няўдалы штурм адбыўся 26-27 кастрычніка і 1—4 лістапада, калі кітайскі гарнізон, перахапіўшы ініцыятыву ў надыходных і карыстаючыся значнай лікавай перавагай і лепшым матэрыяльным забеспячэннем, здолеў рассеяць дывізію, што адышла на р. Тэрэлджыйн-Гол у вярхоўі Туула, а потым на Керулен. Унгерн, аднак, не адмовіўся ад плана ўзяцця сталіцы.
Джузэпэ Брыцыа
Біяграфія
У маладым узросце трапіў у Таварыства Езуса ў Сіене. 25 лістапада 1562 года быў прыняты ў паслушнікі ў Рыме. На працягу 10 гадоў працаваў майстрам-будаўніком. Пад кіраўніцтвам Джавані Трэвана ўдзельнічаў у будаўніцтве Рымскага калегіума, Царквы Звеставання і царквы Сант-Андрэа-аль-Квірынале ў Рыме. 25 красавіка 1569 стаў членам Ордэна.
Santalales
Santalales — парадак двухдольных раслін, які ўключаны ў групу базальныя эўдзікоты ў сістэме класіфікацыі APG III.
Большая частка прадстаўнікоў парадку — паразітычныя або папаразітычныя расліны.
Джузэпэ Брыцыа
Біяграфія
24 чэрвеня 1575 прыехаў у Познань, адкуль адправіўся ў Яраслаў, дзе ў верасні таго ж года пачаў праектныя работы па будаўніцтву езуіцкага калегіума пры Касцёле Божай Маці. Пасля завяршэння праекта паехаў у Пултуск, дзе ў 1577 годзе вёў рэстаўрацыйныя работы, а затым у Кракаў, каб даведацца, якія архітэктурныя элементы выкарыстоўваюцца ў Польшчы. У 1580 годзе ён вярнуўся ў Яраслаў, дзе кіраваў будаўніцтвам спраектаванага да гэтага калегіума.
Старбак
Старбак (Starbuck) — каралавы востраў у Цэнтральнай групе астравоў Лайн. Уваходзіць у склад дзяржавы Кірыбаці. Плошча — 16,2 км². Ненаселены.
Santalales
Таксанамія
Парадак уключае 12 сямействаў :
Старбак
Гісторыя
Адкрыты ў 1823 г. экіпажам брытанскага кітабойнага судна на чале капітана В. Старбака. У 1856 г. быў абвешчаны валоданнем ЗША, але ў 1866 г. анексіраваны Вялікабрытаніяй. ЗША адмовіліся ад сваіх прэтэнзій толькі ў 1979 г.